ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								Dňa 17. mája 2006
								K materiálu č. 8939/2006
								K bodu č.  29

S T A N O V I S K O

k návrhu nariadenia vlády Slovenskej republiky o technických požiadavkách na horľavosť materiálov používaných v konštrukcii interiéru určitých kategórií motorových vozidiel  - k novému zneniu

I.                                                             
  
Návrh nariadenia vlády Slovenskej republiky o technických požiadavkách na horľavosť materiálov používaných v konštrukcii interiéru určitých kategórií motorových vozidiel predkladá na rokovanie vlády Slovenskej republiky minister dopravy, pôšt a telekomunikácií Slovenskej republiky Pavol Prokopovič na základe splnomocňovacieho ustanovenia § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a podľa zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.

                                                          II.

Predkladaným návrhom nariadenia vlády sa do právneho poriadku Slovenskej republiky preberá smernica Rady 95/28/EHS z 24. októbra 1995 o horľavosti materiálov používaných v konštrukcii interiéru určitých kategórií motorových vozidiel v znení Aktu o podmienkach pristúpenia Slovenskej republiky pripojeného k Zmluve o pristúpení k Európskej únii, prílohy II.

                                                    III.

Legislatívna rada vlády Slovenskej republiky prerokovala predmetný návrh nariadenia vlády Slovenskej republiky dňa 2. mája 2006.  
Legislatívna rada vlády Slovenskej republiky predkladateľovi odporučila do návrhu nariadenia vlády zapracovať jej pripomienky a na rokovanie vlády SR predložiť návrh nariadenia v novom znení.

                                                            IV.

Sekcia vládnej legislatívy Úradu vlády Slovenskej republiky po posúdení upraveného znenia návrhu nariadenia konštatuje, že pripomienky legislatívnej rady (5 pripomienok) boli zapracované a odporúča vláde Slovenskej republiky návrh nariadenia vlády Slovenskej republiky o technických požiadavkách na horľavosť materiálov používaných v konštrukcii interiéru určitých kategórií motorových vozidiel  schváliť, avšak ešte s týmito pripomienkami.

K § 1
V odseku 2 je potrebné vypustiť slová „ podľa odseku 1“.

K § 2
Písmená a) a c) je potrebné vypustiť.

Bratislava 16. mája 2006
Vypracovala:  D. Mochnacká

									Štefan G r m a n
									generálny riaditeľ
   								    sekcie vládnej legislatívy